Številka: 600-1/2023

Datum: 9. 1. 2023

V skladu z 52. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18, 61/20,175/20) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) Vrtec Otona Župančiča Črnomelj objavlja

**NAMERO O SKLENITVI NEPOSREDNE POGODBE O BREZPLAČNI UPORABI**

Vrtec Otona Župančiča Črnomelj, Kidričeva ulica 18/b, 8340 Črnomelj, matična št: 5057019000, ki ga zastopa ravnateljica Stanka Kure, objavlja namero o oddaji poslovnega prostora v brezplačno uporabo na naslovu Kidričeva ulica 18/b, 8340 Črnomelj (stavba 1416, ki leži na parceli št. 982/7 k. o. 1541 – Črnomelj, s pripadajočimi pravicami souporabe skupnih delov in funkcionalnega zemljišča stavbe); in sicer se namera objavlja za naslednji poslovni prostor: prostori (2 prostora, sanitarije, večnamenski prostor) v starem vrtcu v izmeri 266 m2.

Poslovna stavba št.1416, na naslovu Kidričeva ulica 18/b v Črnomlju, ki se nahaja na nepremičnini parc. št. 982/7 k.o. 1541 - Črnomelj, katere prostori bodo predmet oddaje v brezplačno uporabo, v naravi predstavlja poslovne prostore in ima skupno površino 266 m2.

Poslovni prostor bo oddan osebam javnega prava za opravljanje javnih nalog v brezplačno uporabo. Uporabnik poslovnega prostora je dolžan plačevati obratovalne stroške, in sicer do 21. dne v mesecu za pretekli mesec. Uporabnik pa krije tudi stroške manjših vzdrževalnih del, stroške zavarovanja in ostale stroške, ki bodo dogovorjeni s pogodbo. Neposredna pogodba bo sklenjena za določeno obdobje, do 31. 8. 2025, z enomesečnim odpovednim rokom. Pogodba o brezplačni uporabi bo sklenjena po poteku 20 dni od objave te namere na spletni strani Vrtca Otona Župančiča Črnomelj.

Upravljavec ali organ, odgovoren za izvrševanje proračuna samoupravnih lokalnih skupnosti ali oseba, ki jo predstojnik upravljavca ali organa, odgovoren za izvrševanje proračuna samoupravne lokalne skupnosti za to pooblasti, lahko postopek ustavi do sklenitve pravnega posla. Kontaktna oseba: Stanka Kure, tel.: 031-545-050, e-pošta: stanka.kure@guest.arnes.si.